VIDEO संदेश में कहा- राज्य को इन्वेस्टमेंट, इनोवेशन और इंडस्ट्री में नंबर-1 बनाना चाहते हैं
Karnataka Assembly Elections 2023: PM Modi's Message to Voters for Investment and Innovation वोटिंग से एक दिन पहले PM मोदी ने कर्नाटक की जनता के नाम एक वीडियो संदेश जारी किया है
कर्नाटक में बुधवार यानी 10 मई को विधानसभा चुनाव होने हैं। चुनाव प्रचार पूरा हो चुका है। वोटिंग से एक दिन पहले PM मोदी ने कर्नाटक की जनता के नाम एक वीडियो संदेश जारी किया है। उन्होंने लोगों से अपील की है कि राज्य को इन्वेस्टमेंट, इनोवेशन और इंडस्ट्री में नंबर-1 बनाने के लिए भाजपा को वोट दें।
पढ़िए PM मोदी का संदेश…
आपने मुझे जो प्रेम दिया है, वो मेरे लिए ईश्वर के आशीर्वाद की तरह है। कर्नाटक के लोगों का आह्वान अब भी मेरे कानों में गूंज रहा है। आजादी के अमृतकाल में हम भारतीयों ने अपने देश को विकसित भारत बनाने का संकल्प लिया है। कर्नाटक विकसित भारत का नेतृत्व करने की क्षमता से भरा हुआ है। हम दुनिया की पांचवीं सबसे बड़ी अर्थव्यवस्था है। हमें इसे जल्दी से जल्दी टॉप 3 में ले जाना है। ये तभी होगा जब कर्नाटक की इकोनॉमी तेजी से आगे बढ़ेगी।
आपने अभी कर्नाटक में डबल इंजन की सरकार का साढ़े तीन साल का कार्यकाल देखा है। भाजपा सरकार की निर्णायक, केंद्रित और भविष्य को बेहतर बनाने वाली नीतियां कर्नाटक की अर्थव्यवस्था के विस्तार में महत्वपूर्ण भूमिका निभा रही हैं।
कोरोना जैसी वैश्विक महामारी के बावजूद कर्नाटक में भाजपा सरकार के कार्यकाल के दौरान सालाना 90 हजार करोड़ रुपए का विदेशी निवेश आया, जबकि पिछली सरकार के समय सही आंकड़ा सालाना सिर्फ 30 हजार करोड़ रुपए के आसपास था।
ये विकास के प्रति, कर्नाटक के प्रति और खासकार युवा पीढ़ी के उज्जवल भविष्य के लिए भाजपा का कमिटमेंट है। हम कर्नाटक को इन्वेस्टमेंट, इंडस्ट्री और इनोवेशन में नंबर 1 बनाना चाहता है। हम भाजपा को एजुकेशन, इम्पलॉयमेंट और आंत्रप्रेन्योरशिप में नंबर 1 बनाना चाहते हैं।
कर्नाटक चुनाव से जुड़ी अन्य खबरें भी पढ़ें...
कर्नाटक को संप्रभु कहने पर सोनिया की शिकायत: भाजपा इलेक्शन कमीशन से बोली- कांग्रेस की नजर में कर्नाटक देश से अलग
भाजपा ने सोमवार को सोनिया गांधी के खिलाफ इलेक्शन कमीशन में शिकायत दर्ज कराई। दरअसल, सोनिया गांधी ने 6 मई को कर्नाटक के हुबली में एक रैली की थी। रैली खत्म होने के बाद कांग्रेस पार्टी ने अपने सोशल मीडिया हैंडल पर ट्वीट कर लिखा- 6.5 करोड़ कर्नाटक वासियों को कांग्रेस पार्लियामेंट्री पार्टी (CPP) चेयरपर्सन सोनिया गांधी का स्ट्रॉन्ग मैसेज। कांग्रेस कर्नाटक की साख, संप्रभुता और अखंडता पर कभी आंच नहीं आने देगी। इसी को लेकर भाजपा ने उन पर FIR की मांग की है। पूरी खबर यहां पढ़ें...
कर्नाटक चुनाव में आखिरी सभा में बोले PM मोदी:सांप से तुलना करने वाले विरोधी जान लें, मुझे श्रीकंटेश्वर स्वामी से विष पीने की ताकत मिली
कर्नाटक चुनाव प्रचार में PM मोदी के कैंपेन का रविवार को आखिरी दिन था। PM ने सुबह बेंगलुरु में एक 8 किमी का रोड शो निकाला। उसके बाद उन्होंने शिवमोगा रूरल और फिर नंजनगुड़ में दो रैलियों को संबोधित किया। मैसूर के नंजनगुड़ में अपनी आखिरी सभा में PM ने यहां के प्रसिद्ध श्रीकंटेश्वर स्वामी मंदिर का जिक्र किया और कहा कि भगवान का उन पर आशीर्वाद बना हुआ है, जिसकी वजह से विरोधियों ने चुनाव प्रचार में जितनी भी गालियां दीं, उसे सहने की उन्हें शक्ति मिली। पूरी खबर यहां पढ़ें...